मिहिरकुल हूण

परिचय

मिहिरकुल ने कश्मीर को राजधानी बनाया व पंजाब, अफगान,कश्मीर, बलूचिस्तान,राजस्थान आदि भूभाग पर साम्राज्य बनाये रखा। इन्हीं हूणो की एक शाखा लाटव सौराष्ट्र (गुजरात) चली जाती है।

इतिहास

पांचवी शताब्दी के मध्य में, 450 इसवी के लगभग,हूण गांधार इलाके  के शासक  थे, जब उन्होंने वहा से सारे सिन्धु घाटी प्रदेश को जीत लिया। 495 इसवी के लगभग हूणों ने तोरमाण के नेतृत्व में हुण शासन करते थे  कि जैन ग्रन्थ कुवयमाल के अनुसार तोरमाण चंद्रभागा नदी के किनारे स्थित पवैय्या नगरी से भारत पर शासन करता था।यह पवैय्या नगरी ग्वालियर के पास स्थित थी।
तोरमाण के बाद उसका पुत्र मिहिरकुल हूणों का राजा बना। मिहिरकुल तोरमाण के सभी विजय अभियानों हमेशा उसके साथ रहता था। पंजाब स्थित शाकल को अपनी राजधानी बनाया। मिहिकुल हूण एक कट्टर क्रूर शासक  था

मिहिरकुल ने चारों तरफ अपना आतंक मचा रखा था. उसे लग रहा था कि उसके सामने अब कोई नहीं टिक सकता. जबकि, यह उसकी सबसे बड़ी गलतफहमी थी. वह तेजी से अपने अंत की ओर बढ़ रहा था. 533 ई. में यशोधर्मन से मिहिरकुल को हार का सामना करना पड़ा था।
मंदसोर अभिलेख के अनुसार यशोधर्मन से युद्ध होने से पूर्व उसने भगवान स्थाणु (शिव) के अलावा किसी अन्य के सामने अपना सर नहीं झुकाया था। यशोधर्मन से हारने के बाद मिहिरकुल को यशोधर्मन के आगे झुकना पड़ा था।
यही नहीं, उसे अपना राज्य छोड़कर जाना पड़ा. यह पराजय मिहिरकुल पचा नहीं पाया.
राजा बालादित्य ने उसे वहां से खदेड़ दिया. मजबूरन मिहिरकुल को अपनी बची जिन्दगी छिपकर बितानी पड़ी. माना जाता है कि वह अपने अंत के समय में कश्मीर की ओर चला गया था. इसके बाद किसी ने उसका नाम सुना नहीं. कहते हैं कि पूर्व में मिली हार के कारण वह बुरी तरह से टूट चुका था. बाद में हार ही उसकी मौत का कारण बनी.
6वीं शता. ईस्वी में मालवा के पराक्रमी शासक यशोधर्मन् ने मिहिरकुल को बुरी तरह पराजित किया। मंदसोर से प्राप्त उसके अभिलेख में इस पराजय का विवरण प्रस्तुत किया गया है, जो इस प्रकार है-जिसने भगवान शिव के सिवाय अन्य किसी के सामने मस्तक नहीं झुकाया था, जिसकी भुजाओं से आलिंगित होने के कारण हिमालय व्यर्थ ही दुर्गम होने का अभिमान करता था, ऐसे मिहिरकुल के मस्तक को अपने बाहुबल से यशोधर्मन ने नीचे झुकाकर उसे पीङित कर दिया तथा उसके बालों की जूट में लगे पुष्पों द्वारा अपने दोनों पैरों की पूजा करायी।

मिहिरकुल ने ग्वालियर अभिलेख में भी खुद को शिव भक्त कहा हैं। मिहिरकुल के सिक्कों पर जयतु वृष लिखा हैं जिसका अर्थ हैं- जय नंदी। वृष शिव कि सवारी हैं जिसका मिथकीय नाम नंदी हैं। कास्मोस इन्दिकप्लेस्तेस नामक एक यूनानी ने मिहिरकुल के समय भारत की यात्रा की थी, उसने “क्रिस्टचिँन टोपोग्राफी” नामक अपने ग्रन्थ में लिखा हैं की हूण भारत के उत्तरी पहाड़ी इलाको में रहते हैं। उनका राजा मिहिरकुल एक विशाल घुड़सवार सेना और कम से कम दो हज़ार हाथियों के साथ चलता हैं,वह भारत का स्वामी हैं। मिहिरकुल के लगभग सौ वर्ष बाद चीनी बौद्ध तीर्थ यात्री हेन् सांग 629 इसवी में भारत आया। वह अपने ग्रन्थ “सी-यू-की” में लिखता हैं की सैंकडो वर्ष पहले  मिहिरकुल नाम का राजा हुआ करता था जो स्यालकोट से भारत पर  राज करता था । वह कहता हैं कि मिहिरकुल नैसर्गिक रूप से प्रतिभाशाली और बहादुर था।
हेन् सांग बताता हैं कि मिहिरकुल ने भारत में बौद्ध धर्म को बहुत भारी नुकसान पहुँचाया। वह कहता हैं कि एक बार मिहिरकुल ने बौद्ध भिक्षुओं से  बौद्ध धर्म के बारे में जानने कि इच्छा व्यक्त की। परन्तु बौद्ध भिक्षुओं ने उसका अपमान किया, उन्होंने उसके पास,किसी वरिष्ठ बौद्ध भिक्षु को भेजने की जगह एक सेवक को बौद्ध गुरु के रूप में  भेज दिया। मिहिरकुल को जब इस बात का पता चला तो वह गुस्से में आग-बबूला हो गया और उसने बौद्ध धर्म के विनाश कि राजाज्ञा जारी कर दी। उसने उत्तर भारत के  सभी बौद्ध बौद्ध मठो को तुडवा दिया और भिक्षुओं का कत्ले-आम करा दिया। हेन् सांग कि अनुसार मिहिरकुल ने उत्तर भारत से बौधों का नामो-निशान मिटा दिया।
गांधार क्षेत्र में मिहिरकुल के भाई के विद्रोह के कारण,उत्तर भारत का साम्राज्य उसके हाथ से निकल कर,उसके विद्रोही भाई के हाथ में चला गया। किन्तु वह शीघ्र ही कश्मीर का राजा बन बैठा। कल्हण ने बारहवी शताब्दी में “राजतरंगिणी” नामक ग्रन्थ में कश्मीर का इतिहास लिखा हैं। उसने मिहिरकुल का, एक शक्तिशाली विजेता के रूप में ,चित्रण किया हैं। वह कहता हैं कि मिहिरकुल काल का दूसरा नाम था, वह पहाड से गिरते है हुए हाथी कि चिंघाड से आनंदित होता था। एक बार मिहिरकुल के काफिले का एक हाथी पहाड़ से फिसल कर घाटी में गिर गया था। मिहिरकुल को हाथी की चिंघाड़ इतनी अच्छी लगी कि इस क्रूर शासक ने कई हाथियों को जबरन घाटी में गिरवा दिया था।
म ,जौनसार –बावर, उत्तराखंड में स्थित महादेव का महासू देवता मंदिर हूण स्थापत्य शैली का शानदार नमूना हैं। कहा जाता हैं कि इसे हूण भट ने बनवाया था। यहाँ यह उल्लेखनीय हैं कि भट का अर्थ योद्धा होता हैं।
हाडा लोगों के आधिपत्य के कारण ही कोटा-बूंदी इलाका हाडौती कहलाता हैं राजस्थान का यह हाडौती सम्भाग कभी हूण प्रदेश कहलाता था। आज भी इस इलाके में हूणों गोत्र के गुर्जरों  के अनेक गांव हैं। यहाँ यह उल्लेखनीय है कि प्रसिद्ध इतिहासकार वी. ए. स्मिथ, विलियम क्रुक आदि ने गुर्जरों को श्वेत हूणों से सम्बंधित माना हैं। इतिहासकार कैम्पबेल और डी. आर. भंडारकर गुर्जरों की उत्त्पत्ति श्वेत हूणों की खज़र शाखा से मानते हैं।  बूंदी इलाके  में रामेश्वर महादेव, भीमलत और झर महादेव हूणों के बनवाये प्रसिद्ध शिव मंदिर हैं। बिजोलिया, चित्तोरगढ़ के समीप स्थित मैनाल कभी हूण राजा अन्गत्सी की राजधानी थी, जहा हूणों ने तिलस्वा महादेव का मंदिर बनवाया था। यह मंदिर आज भी पर्यटकों और श्रद्धालुओं को अपनी ओर आकर्षित करता हैं। कर्नल टाड़ के अनुसार बडोली, कोटा में स्थित सुप्रसिद्ध शिव मंदिर पंवार/परमार वंश के हूणराज ने बनवाया था।
इस प्रकार हम देखते हैं की हूण और उनका नेता मिहिरकुल भारत में बौद्ध धर्म के अवसान और शैव धर्म के विकास से प्रत्यक्ष रूप से जुड़े हैं। शिवरात्रि के दिन शिव भक्त सम्राट मिहिर कुल को भी याद किया जाता है

हूणों के उपनाम ‘वराह’ का राजपूत प्रतिहार द्वारा प्रयोग की परंपरा

गुर्जर-प्रतिहारो द्वारा हूणों के उपनाम ‘वराह’ का प्रयोग एक अन्य परंपरा हैं जो उनके हूण सम्बंध की तरफ एक स्पष्ट संकेत हैं। वराह जंगली सूअर को कहते हैं। पांचवी शताब्दी में मध्य एशियाई हूणों की एक शाखा ने ज़हां यूरोप पर आक्रमण किया. वही अन्य शाखा ने ईरान को पराजित कर भारत में प्रवेश किया। यूरोप में वाराह को हूणों का पर्याय माना जाता हैं। यूरोप में वराह को हूणों की शक्ति और साहस का प्रतीक समझा जाता हैं। रोमानिया और हंगरी में वाराह की विशालकाय प्रजाति को आज भी “अटीला” पुकारते हैं। “अटीला” (434-455 ई.) हूणों के उस दल का नेता था,जिसने पांचवी शताब्दी में रोमन साम्राज्य को पराजित कर यूरोप में तहलका मचा दिया था।  यूरोप के बोहेमिया देश में हूणों से सम्बंधित एक प्राचीन राजपरिवार का नाम ‘बोयर’ हैं। 
  ‘बोयर’ का अर्थ हैं वराह जैसा आदमी। 
तबारी ने श्वेत हूणों और तुर्कों के बीच हुए युद्ध का वर्णन किया हैं। तबारी के अनुसार श्वेत हूणों के अंतिम शासक का नाम वराज था। गफुरोव का मानना हैं कि ‘वराज़’ पूर्वी ईरान के शासको की उपाधि थी। मेस्सोन ने ‘वराज’ का अनुवाद ईरानी भाषा में ‘जंगली सूअर’ किया हैं। 
भारत मे भी हूणों के लिए वराह शब्द का प्रयोग हुआ हैं|अलबरूनी ने काबुल के तुर्क शाही वंश का संस्थापक बर्हतेकिन को बताया हैं।  बर्हतेकिन बराह तेगिन का अरबी रूपांतरण प्रतीत होता हैं| छठी शताब्दी में भारत आये चीनी यात्री सुंग युन के के विवरण के आधार पर पर कहा जा सकता हैं कि तेगिन हूणों की एक उपाधि थी, तथा भारतीय सन्दर्भ में ‘तेगिन’ उपाधि पहले श्वेत हूण शासक ने धारण की थी। यह उपाधि हूण उपशासक द्वारा धारण की जाती थी जोकि प्रायः हूण शासक का भाई या पुत्र होता था। बराह हूण शासक का नाम हैं या उपाधि कहना मुश्किल हैं। किन्तु भारत में हूणों शासक के लिए बराह नाम के प्रयोग का यह एक उदहारण हैं।
काबुल में तुर्क शाही वंश के संस्थापक बराह तेगिन के बाद भारत में प्रतिहार सम्राटो को वराह कहा गया हैं। गुर्जर-प्रतिहार सम्राट भोज की उपाधि “वराह” थी। भोज महान के “वराह” चित्र वाले चांदी के सिक्के प्राप्त हुए हैं, जिन पर वराह चित्र के साथ आदि वराह अंकित हैं। अरबी  यात्री अल मसूदी (916 ई.) ने ‘मुरुज-उल-ज़हब’ नामक ग्रन्थ में   प्रतिहार सम्राटों को “बौरा” यानि “वराह” कहा हैं अतः वराह हूणों की भाति गुर्जर-प्रतिहारो का भी उपनाम था। अरबी इतिहासकारों द्वारा गुर्जर-प्रतिहारो के लिए प्रयुक्त ‘बौरा’ तथा बोहेमिया मे हूण राजपरिवार के लिए प्रयुक्त बोयर में भी एक साम्यता हैं।

मिहिर उपाधी की परंपरा

हूण सम्राट मिहिर कुल, गुर्जर-प्रतिहार सम्राट मिहिर भोज और आधुनिक गुर्जरों द्वारा मिहिर उपाधि का प्रयोग एक और इनके बीच की सांझी परंपरा हैं जोकि इन सबकी मूल भूत एकता का प्रमाण हैं। मिहिर ईरानी शब्द हैं जोकि सूर्य का पर्यायवाची हैं।  हूण ‘मिहिर’ के उपासक थे| हूणों की उपाधि ‘मिहिर’थी। हूण सम्राट मिहिर कुल (502-542 ई.) का वास्तविक नाम गुल था तथा मिहिर उसकी उपाधि थी। कास्मोस इंडिकोप्लेस्टस ने तत्कालीन ‘क्रिस्चन टोपोग्राफी’ नामक ग्रन्थ में उसे ‘गोल्लस’ लिखा गया हैं। अतः उसे मिहिर गुल कहा जाना अधिक उचित हैं।  कंधार क्षेत्र के ‘उरुजगन’ नामक स्थान से प्राप्त एक शिलालेख पर मिहिरकुल हूण को सिर्फ ‘मिहिर’ लिखा गया हैं। 
गुर्जर-प्रतिहार सम्राट भोज महान (836- 885 ई.) की सागरताल एवं ग्वालियर अभिलेखों से ज्ञात होता हैं कि उसने ने ‘मिहिर’ उपाधि भी धारण की थी।  इसलिए उसे आधुनिक इतिहासकार मिहिर भोज कहते हैं, अन्यथा सामान्य तौर पर उसे सिर्फ भोज कहा गया हैं। गुर्जरों ने मिहिर उपाधि अपने हूण पूर्वजों से विरासत में प्राप्त की हैं।